Ideia ma el eh inocenti ti ki prusessu bai pa ser julgado ka imprisiona kês altu dirigenti di Ireja Evangélika Baptista, na ilha de Son Vicenti, ki dispidi ex-pastor e tanbé korri kol di Igreja.
Mindelo - Ocean Press konsigui konfirma djuntu di fontis di konfiansa, ki ex-pastor António Pinto, suspeitu di abusu sexual na un menor ki ta baba igreja ki prosessu nda sata korri na tribunal, pastor korredu kol di igreja undi kê ta staba.
Kuza é ki, si el é kulpadu ou inocenti,so julgamentu ki ta ben prova kela, ku basi na provas ki mostradu pa difesa e pa parti ki sa akusa.
,
Kel prosessu li ta parse ma ka konta txeu pa Ministériu riligiosu ki pastor António pinto ta sta.
Eh ki gosi es Igreja Evangélika Baptista e kês mas altu dirigenti di igreja, entendi ki frenti di kês dinuncia e “akusason gravis”, Pinto ka mereceba so tradu di cargo di pastor mas tanbé pa korredu kol di igreja.
“Acusadu António Pinto é ka pastor di igreja Baptista nem membro di nos igreja mas”.
Sima fontis kunfiavel fla, “ pokus dias dipôs ki pastor podu presu, un prosessu internu di kel Igreja korri ku kel pastor pamodi es atxa ma el eh kulpadu di falsidade, indicensia, fornikason, pornografia, adultério e otus atus depravadus ku menor.
António Pinto ki fika três mês presu, sta gosi na liberdadi kondisional ku Termu di Identidadi e Risidensia ku basi na un ixami ginikologiku ki mostra virgindade di kel suposto vitima di violason.
Mas, sta otus akusason, kontra es pa ex-pastor, ki nda sta na ser akuzadu di agrisson sexual i isposison di menor ku pornografia, e pa kel ki Ministériu Públiku sa konsedja, es fla pa poi suspeitu otu bes na kadia e pa el fika ta spera na Kadia di Son Vicenti julgamenti di sê kasu.
Ocean Press
Noticia relacionadu> LI
kea_Latn kea_Latn kea_Latn unk kea_Latn kea_Latn kea_Latn kea_Latn kea_Latn kea_Latn eng_Latn spa_Latn